stanford-oval/wikipedia huggingface dataset:
נותן טעם לפגם
נותן טעם לפגם בכלים > הגדרת אינו בן יומו

בגמרא הנזכרת מובא שלדעת רבי שמעון טעם האיסור הבלוע בדפנות הכלי עודו נותן טעם לשבח במאכל שיבושל שם לאחר מכן כל זמן שהכלי הוא 'בן יומו'. המושג 'בן יומו' שנוי במחלוקת ראשונים. לדעת רש"י מספיק שישהה הכלי לילה שלם כדי שיחשב הטעם הבלוע בו לפגום, ולדעת רוב הראשונים, וכן פסק השולחן ערוך רק אם שהה יממה שלמה מעת לעת מאז הבישול האחרון בטמפרטורה שמתחת ליד סולדת נחשב הבלוע נותן טעם לפגם.
אם בושל בכלי דבר חריף אף לאחר "מעת לעת", יש מי שאומר שהחריפות הופכת את הבליעה הפגומה לטעם לשבח והמאכל החריף יאסר.
נותן טעם לפגם בחמץ ושאר 'איסורי משהו'

נחלקו ראשונים האם הכלל שנותן טעם לפגם אינו אוסר, תקף גם לגבי 'איסורי משהו', כלומר דברים אסורים שאינם בטלים בתערובת, אלא אוסרים את כל תערובתם, כגון חמץ בפסח, עבודה זרה, ותקרובת עבודה זרה: לדעת הרשב"א, רבי אליעזר ממיץ, ראבי"ה, מכיוון שאיסורי משהו אוסרים גם כאשר אינם נותנים טעם, אין ההיתר של נותן טעם לפגם תקף לגביהם, לעומת זאת, דעת הר"ן והרא"ש היא, שאף באיסורי משהו אין נותן טעם לפגם אוסר. מחלוקת זו קשורה במחלוקתם של הרשב"א והר"ן המובוארת לעיל, בעניין מהות ההיתר של נותן טעם לפגם.
בשולחן ערוך נפסק שגם לגבי חמץ בפסח ההלכה היא שנותן טעם לפגם מותר. אך רמ"א כתב שנהוג להחמיר בזה.  אחת ההשלכות הבולטות של מחלוקת זו, היא שאלת האפשרות להגעיל כלי חמץ שאינם בני יומם תוך ימי הפסח: לפי פסק השולחן ערוך אין בכך בעיה, אך לפי רמ"א, יש להימנע מכך, שכן החמץ הפגום הבלוע הנפלט מהכלים אל המים עלול להיבלע חזרה בכלים. אמנם לפני הפסח, אין חוששים לכך לפי רמ"א, מכיוון שהוא נוקט שאין להחמיר בדין 'חוזר וניעור' בתערובת לחה.
הערות שוליים

↑  כך היא דעת רוב הפוסקים, שחמץ שנתערב בפסח עצמו אינו בטל אפילו באלף ויותר, אך מקצת ראשונים, מהם רבנו תם, רבנו זרחיה הלוי, ורבנו ישעיה הראשון שכתבו להלכה שחמץ בפסח בטל בשישים כשאר איסורים
↑  תלמוד בבלי, מסכת עבודה זרה, דף ס"ז, עמוד ב'
↑  תלמוד בבלי, מסכת עבודה זרה, דף ס"ז, עמוד ב'
↑  תלמוד בבלי, מסכת עבודה זרה, דף ס"ח
↑  שו"ת נודע ביהודה מהדורה קמא סימן כ"ו. והובאו דבריו באחרונים רבים.
↑  תורת הבית הארוך סימן קט' סעיף ב'
↑  מסכת עבודה זרה דף לב' עמוד ב
↑  הנפקא מינה בין שתי השיטות תבוא לידי ביטוי במקרה שנפלה כמות גדולה של איסור פגום מעט לתוך קדרה המכילה מאכל כשר, כך שייתכן שתוספת הכמות מסבה הנאה לבעל המאכל יותר משהטעם הפגום במעט מיסב לו צער.

במקרה זה לדעת הרשב"א גם כאן מותר לאכול את המאכל, שכן האיסור לא נתן בו טעם מושבח, ואם כן זה דומה לנבילה המסרחת. אך לפי הר"ן מאכל זה יהיה אסור, משום שאף על פי שלא נהנה מטעמו של האיסור, נהנה מעצם ריבויו, וכיוון שלא פגם לגמרי - לא דומה לנבילה המסרחת, ולכן אסור (שולחן ערוך יורה דעה סימן ק"ג סעיף ב' - ג.).
↑  חוות דעת על יורה דעה סימן ק"ג, סעיף קטן א'. הר צבי יו"ד סימן צ"ה.
↑  שו"ת מנחת יצחק חלק ה' סימן ה'.
↑  חלקת יואב יורה דעה סימן י"א.
↑  שולחן ערוך יורה דעה סימן קג' סעיף ד'. לדעת הרמ"א רק במי דבש הבשר פוגם.
↑  רמ"א שם. עיין פת"ש שם שמביא מחלוקת האם כוונתו חָלָב או חֵלֶב.
↑  שולחן ערוך יורה דעה סימן קד' סעיף א' ב' ועיינו שם שספק האם בשכר וחומץ זה בכל זאת נטל"ש או לא.
↑  שם סעיף ג'. וספק בשכר וכו' כבהערה הקודמת.
↑  כפי שהסבירו התוספות מסכת עבודה זרה דף עו' עמוד א'.
↑  יורה דעה סימן קג' סעיף ה'
↑  בשימוש מטבע הלשון "יש מי שאומר" נחלקו המפרשים דלדעת כף החיים השו"ע מסתייג מדעה זו. אולם לדעת יביע אומר [ח"ח סימן מ"ג אות ה] בשולחן ערוך נפסק דין זה לגבי שאר הדברים אבל לא לגבי בשר בחלב
↑  שם סעיף ו'.
↑  ספר יראים/נב – ויקיטקסט, באתר he.wikisource.org
↑  פסקי הרא"ש, מסכת עבודה זרה פרק ה סימן ו. ארבעה טורים, אורח חיים סימן תמז בשמו.
↑  שולחן ערוך, אורח חיים, סימן תמ"ז, סעיף י'
↑  שולחן ערוך, אורח חיים, סימן תנ"ב, סעיף א', ומשנה ברורה שם סעיף קטן יב.
מרי דל צ'ילטון

| --- | --- |

 לידה:  2 בפברואר 1939 (בת 85) אינדיאנפוליס, ארצות הברית 
 ענף מדעי:  ביוטכנולוגיה 
 מקום לימודים:  אוניברסיטת אילינוי באורבנה-שמפיין (1967) 
 מוסדות:  אוניברסיטת וושינגטון בסנט לואיס  קבוצת סינג'נטה  אוניברסיטת וושינגטון 
 פרסים והוקרה:  המדליה הלאומית לטכנולוגיה וחדשנות (2023)  היכל התהילה הלאומי לממציאים (2015)  פרס המזון העולמי (2013)  היכל התהילה של נשים בטכנולוגיה (2004)  מדליית בנג'מין פרנקלין (2002)  מדלית ג'ון סקוט (2000) 
 
מרי-דל צ'ילטון (אנגלית: Mary-Dell Chilton; נולדה ב-2 בפברואר 1939) היא ממייסדות הביוטכנולוגיה המודרנית של הצמחים.
בשנת 2002, זכתה צ'ילטון במדליית בנג'מין פרנקלין בתחום מדעי החיים.
קורות חיים

מרי-דל צ'ילטון נולדה באינדיאנפוליס, אינדיאנה. לאחר קבלת תואר ראשון מאוניברסיטת אילינוי באורבנה-שמפיין. צ'ילטון המשיכה ללימודי דוקטורט בכימיה אותו סיימה בשנת 1967 בנושא "Transforming Activity in Single Stranded DNA from Bacillus Subtilis". לאחר מכן, סיימה את הפוסט-דוקטורט באוניברסיטת וושינגטון, סיטאל.
ב-1971, קיבלה משרה באותה אוניברסיטה, בה נשארה עד שנת 1979, כאשר היא התקבלה לסגל באוניברסיטת וושינגטון בסנט לואיס.
בשנת 1983 עזבה מרי את אוניברסיטת סנט לואיס וקיבלה משרה במגזר הפרטי בחברת CIBA_GEIGY CORPORATION, שהפכה מאוחר יותר ל-SYNGENT BIOTECHNOLOGY. בתקופת כהונתה, עסקה מרי הן בתפקידי מחקר והן בתפקידים מנהלתיים, כולל סגן נשיא לביוטכנולוגיה חקלאית, עמית מדע מכובד ומדענית ראשית. בשנת 2002, זכתה מרי במדליית בנג'מין פרנקלין במדעי החיים ממכון פרנקלין. בשנת 2011 קיבלה מרי את הפרס הנשיאותי של חברת CROP SCIENCE SOCIETY OF AMERICA.
מרי הייתה נשואה לד"ר סקוט צ'ילטון, שהיה פרופסור לבוטניקה במכללה לחקלאות ומדעי החיים באוניברסיטת המדינה של קרוליינה הצפונית, בשנים 1983–2004. בשנת 2004, שבועות ספורים לפני מותו של סקוט, מרי ובעלה גייסו תרומות על מנת לתמוך באוספים בספריות NCSU.
המחקר של צ'ילטון מכוון לשיפור הטכנולוגיה להכנסת גנים חדשים לצמחים. באופן יותר ספציפי, עבודתה של מרי מעורבת ב"אריזת" גנים (שמירה על כל הגנים במקום אחד) ומיקום (קבלת גנים להכניסם למקום מסוים), גילוי ה-T-DNA והנדוס גנטי של תאי צמחים באמצעות חיידק האגרובקטריום. צ'ילטון כונתה "מלכת האגרובקטריום".
מחקר

צ'ילטון ידועה בעיקר בזכות מחקריה בתחום הגנטיקה של צמחים, ותרומתה לגילוי ה-T-DNA.
מחקר > גילוי ה-T-DNA

חיידקי אגרובקטריה מעבירים דנ"א לתאי הצמח. במסגרת עבודתה, גילתה צ'ילטון שחלק קבוע ומסוים מן הפלסמיד מכיל את הגנים ליצירת ההורמונים הצמחיים והאופיניים וכי קטע זה של הפלסמיד הוא העובר מהחיידק אל תוך התא הצמחי ומתאחה עם הדנ"א של גרעין התא. מכיוון שזה החלק שעובר לצמח, הוא כונה בשם דנ"א מועבר T-DNA (Transferred DNA).
בהמשך התברר שקבוצת הגנים שמכתיבים את הוצאתו והעברתו של קטע זה לצמח אינם בתוך אזור ה-T-DNA אלא על גבי הפלסמיד ונקראים "אזור הוירולנטיות"(vir). מוטציה באחד מששת הגנים באזור ה-vir מונעת העברה של T-DNA אל התא הצמחי ונמנעת יצירת העפץ. בעקבות הגילוי החלו לפתח שיטות לשינוי החיידק כך שיוכל לשמש כמערכת העברה יעילה להנדסת גנים בצמחים.
מחקר > הנדסה גנטית של צמחים

צ'ילטון ושותפיה הפיקו את הצמחים הראשונים המהונדסים גנטית באמצעות האגרובקטריים. קבוצת חוקרים בראשותה של מרי-דל צ'ילטון הייתה הראשונה שהוכיחה כי הגנים האלימים ניתנים להסרה בלי להזיק ליכולתו של החיידק (האגרובקטריום) להחדיר את ה-T-DNA אל גנום הצמח. הם הנדסו את ה-T-DNA בפלסמיד, שאמור לעבור מחיידק האגרובקטריום (חיידק היוצר את העפץ) אל תוך תא הצמח, החדירו לצמח וכך בעצם הנדסו את תא הצמח.
פרסים

על עבודתה עם Agrobacterium tumefaciens (מין מסוים של אגרובקטריום), קיבלה תואר דוקטור לשם כבוד מאוניברסיטת לוון בבלגיה, מדליית ג'ון סקוט מטעם העיר פילדלפיה, חברות באקדמיה הלאומית למדעים של ארצות הברית ומדליית בנג'מין פרנקלין במדעי ממכון פרנקלין.
צ'ילטון זכתה בפרס היוקרתי של פרס המזון העולמי לשנת 2013.
בשנת 2011 זכתה לכבוד על ידי האגודה לחקר המדע של אמריקה ובפרס הנשיאותי שלהם.
הערות שוליים

1 2 3  Mary-Dell Chilton Papers, NCSU Libraries
1 2 3  Mary-Dell Chilton, The Franklin Institute
↑  החדרת גנים חדשים לצמחים - גפני י., מדע. (ארכיון)
↑  - Chilton M.D., Tempé J. et al., . Agrobacterium rhizogenes inserts T-DNA into the genomes of the host plant root cells, Nature
קלודיה טגבו

| --- | --- |

 לידה:  14 ביוני 1973 (בת 51) אביג'אן, חוף השנהב
 מדינה:  חוף השנהב, צרפת 
 מקום לימודים:  אוניברסיטת פריז VIII  בית הספר ז'אן-בטיסט-דיומא 
 http://www.crazyclaudia.com
 פרופיל ב-IMDb
 
קלודיה טגבו (בצרפתית: Claudia Tagbo; נולדה ב-14 ביוני 1973) היא שחקנית וקומיקאית צרפתייה-איווארית.
ביוגרפיה

טגבו נולדה בחוף השנהב, בעיר אביג'אן, בשנת 1973. בגיל 13 היא עברה לצרפת, לקומונה שנאק שבמחוז לוזר, שם גרה שנתיים שלאחריהם עברה לקומונה אלאס שבמחוז גארד, שם נשארה עד גיל 18. מגיל צעיר היא גילתה תשוקה לאומנויות בכלל, ובמיוחד לתיאטרון. לאחר סיום לימודיה בתיכון ג'ין-בפטיסט דומאס, ולאחר ניסיון להתקבל לקונסרבטוריון של מונפלייה, היא עברה לפריז, שם סיימה לימודי תואר שני באוניברסיטת פריס 8 בסן-דני.
בשנת 2014, בתוכנית À nous deux ששודרה בערוץ France Ô, טגבו דיברה על התקופה בה חלתה בסרטן השד ועל ההחלמה ממנו.
קריירה

בתיאטרון, טגבו שיחקה בשנת 2002 במחזות Appel à poète של פול אלוואר, L'Opérette Imaginaire של ולרי נוברניה, Ligne 9 של מאטה גאבין, Lucrèce Borgia של ויקטור הוגו, וב-Marisol של חוסה ריברה. בקולנוע, היא שיחקה בסרטים Mama Aloko ו-La valse des gros derrières של ג'ין אודותאן, בסרט Ma vie n'est pas une comédie romantique של מארק גיבאג'ה, ובסרט Chrysalis של ג'וליאן לקלרק. בטלוויזיה, היא שיחקה בסדרות Fatou la Malienne ו-Fatou, l'espoir של דניאל וינה, בסדרה Ma meilleure amie של אליזבת' רפינו, ובסדרה Le tuteur של אדוארד מולינרו. בנוסף, שיחקה את הדמות החוזרת של הקצינה מרטין פורסט בסדרה R.I.S Police scientifique.
בשנת 2006, טגבו החלה בקריירה כקומיקאית במועדון הקומדיה ג'מאל שיוסד על ידי ג'מאל דבוז. בשנת 2008, היא שיחקה במיני-סדרה Tongs et Paréo ובסדרה Toi-même tu sais. בנובמבר 2010, טגבו החלה לשמש כאחת המנחות בסדרה הערב עם ארתור בערוץ הקומדיה הצרפתי Comédie+. במאי 2013 היא עברה עם התכנית לערוץ TF1. בשנת 2011, טגבו הופיעה בתוכנית United colors of Jean-Luc ביחד עם פבריס אבו, שהתחיל יחד איתה במועדון הקומדיה ג'מאל.
בשנת 2013, טגבו אירחה פסטיבל קומדיה ששודר בטלוויזיה, בו אירחה כ-15 קומיקאים בפולי ברז'ר לאיסוף תרומות בשביל עמותת CéKeDuBonheur. בספטמבר 2014, היא השתתפה באירוע הצרפתי הציבורי Sidaction ביצירה של הסינגל Kiss & Love. האירוע והשיר נועדו לעורר מודעות ולאסוף תרומות בשביל חולי איידס.
בשנת 2016 הצטרפה לצוות השופטים בתוכנית המציאות L'Afrique a un incroyable talent(צר').
פילמוגרפיה > סרטים

La Valse des gros derrières (2000)
Mama Aloko (2002)
La Dictée (2003)
Congorama (2005)
Ma vie n'est pas une comédie romantique (2007)
Chrysalis (2007)
Cash (2008)
Vilaine (2008)
Le Sentiment de la chair (2010)
De l'huile sur le feu (2010)
Une Estonienne à Paris (2011)
Les Seigneurs (2012)
Amour sur place ou à emporter (2014)
Le Crocodile du Botswanga (2014)
החלמה מהירה (2014)
Je suis à vous tout de suite (2015)
C'est quoi cette famille ?! (2016)
Les Ex (2017)
La Ch'tite Famille (2018)
Qu'est-ce qu'on a encore fait au Bon Dieu ? (2019)
La Lutte des classes (2019)
C'est quoi cette mamie ?! (2019)
L'Angle mort (2019)
Tout simplement noir (2020)
פילמוגרפיה > סרטים קצרים

Lettre à Abou (2001)
Porte à porte (2007)
Omar (2009)
J'aurais pu être une pute (2010)
Schengen (2012)
Victorine (2013)
פילמוגרפיה > טלוויזיה

Fatou la Malienne (2001)
Fatou, l'espoir (2003)
Zoom - Premiers Pas (2003)
Ma meilleure amie (2004)
PJ (2004)
R.I.S Police scientifique (2005-2010)
Le Tuteur (2006)
Sexe, Gombo et Beurre salé (2007)
Boulevard du Palais (2008)
Tongs et Paréo (2008)
La Vénitienne (2009)
Inside Jamel Comedy Club (2009)
Au bas de l'échelle (2010)
À vos caisses (2010)
Camping Paradis (2011)
United colors of Jean-Luc (2011)
Clem (2011)
Le Client (2011)
Crapuleuses (2011)
C'est la crise (2011)
Les Parisiennes (2012)
Manipulations (2013)
C'est la crise ! (2013)
Lanester (2013)
WorkinGirls (2014)
Merci pour tout, Charles (2014)
Presque parfaites (2015)
Nos chers voisins fêtent la nouvelle année (2015)
Holly Weed (2017)
La Dream' Company (2017)
Le Temps des égarés (2018)
Le Crime lui va si bien (2019)
הערות שוליים

1 2  "Claudia Tagbo" (בצרפתית). Premiere. נבדק ב-13 באוקטובר 2020. {{cite web}}:  (עזרה)
1 2 3 4 5  "Claudia Tagbo" (בצרפתית). Agence Artistique. נבדק ב-13 באוקטובר 2020. {{cite web}}:  (עזרה)
↑  "Claudia Tagbo, elle parle de son cancer" [קלודיה טגבו, מדברת על הסרטן שלה]. Le Soir (בצרפתית). 3 במאי 2013. אורכב מ-המקור ב-2014-01-17. נבדק ב-2020-10-13. {{cite web}}:  (עזרה)
↑  "Claudia Tagbo : Émouvante, elle évoque l'enfer de son cancer" [קלודיה טגבו: עוברת דירה, היא מעוררת את הסרטן] (בצרפתית). Purepeople. 6 ביוני 2013. {{cite web}}:  (עזרה)
↑  "Grand Gala de l'humour Claudia Tagbo & Co : ce 31 mai sur France 4" [Claudia Tagbo & Co's Grand Gala of humor: this 31 May on France 4.]. Le Blog TV News (בצרפתית). 31 במאי 2013. {{cite web}}:  (עזרה)
↑  "« Kiss & Love » : 120 artistes chantent pour Sidaction" ["Kiss & Love": 120 אמנים שרים עבור Sidaction] (בצרפתית). RFM. 1 בספטמבר 2014. אורכב מ-המקור ב-6 באוקטובר 2013. {{cite web}}:  (עזרה)
↑  "Alizée, Maitre Gims, Tal, M Pokora... : le single #KissAndLove du Sidaction réuni 70 artistes !" [אליזה, מאיטר גימס, טל, מ. פוקורה ...: הסינגל # KissAndLove מבית Sidaction מפגיש 70 אמנים!]. Public (בצרפתית). 28 באוגוסט 2014. {{cite web}}:  (עזרה)
| --- | --- |
בקרת זהויות :  BnF: cb165073142 (data)  GND: 1047049406  ISNI: 0000 0001 1994 435X  LCCN: no2007065328  SUDOC: 219801193  VIAF: 170957853   WorldCat (עם VIAF): 170957853 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קלודיה טגבו".
Intel NUC

| --- | --- |


 מידע כללי
 סוג:  מחשב, small form factor 
 מידות
 אתר רשמי
 
מחשב Intel NUC מדור Hasswell
Intel NUC (שם מלא: Next Unit Of Computing) היא סדרת מחשבים נייחים קטנים המיוצרת על ידי אינטל. למחשבים אלו יש מעבדים מסוג Celeron, i3 ו-i5 הנקראים Intel NUC Kits. ניתן לקנות גם את לוח האם בלבד (Intel NUC Boards).
בחודש יולי 2023 הודיעה אינטל על הפסקת ייצור המחשבים מסדרה זו.
דגמי המחשבים (Kits)

| דגם המחשב | סוג מעבד |
| --- | --- |
DCCP847DYE: Intel Celeron 847
DC3217IYE: Intel core i3
DC53427HYE: Intel core i3
D34010WYKH: Intel core i3
DN2820FYKH: Intel Celeron N2820/N2830
D54250WYKH: Intel core i3
NUC5i3RYH: Intel core i3
NUC5i5RYK: Intel core i3
DE3815TYKHE: Intel Atom E3815
הדגמים שאות H בסוף שמם לא תומכים בדיסק קשיח כלל, השאר תומכים בדיסק קשיח בגודל 2.5 אינץ' (דיסק קשיח רגיל או מסוג SSD או שניהם ביחד).
דגמי ה NUC בעלי ממדים קטנים שניתן לתלות אותו על מסך שתומך .
ראו גם

אינטל
Mac Mini
הערות שוליים

↑  אחרי עשור: אינטל מחסלת את מחשבי ה-NUC הזעירים, מתוך אתר gadgety
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
שירז אפיק

| --- | --- |

 לידה:  18 בינואר 1974 (בת 50) תל אביב, ישראל ישראל
 מדינה:  ישראל 
 מקום מגורים:  מודיעין‏־מכבים־רעות 
 מקום לימודים:  אוניברסיטת תל אביב, אוניברסיטת קין 
 שפות היצירה:  עברית 
 סוגה:  ביוגרפיה 
 תקופת הפעילות:  מ-2014
 מספר צאצאים:  2 
 shirazafik.co.il
 
שירז אפיק (נולדה ב-18 בינואר 1974) היא סופרת ישראלית.
ביוגרפיה

שירז אפיק נולדה בתל אביב. בעלת תואר ראשון בעבודה סוציאלית מאוניברסיטת תל אביב ותואר שני בפסיכולוגיה מ-Kean University שבניו ג'רזי. עבודת התזה שלה עסקה בהעברה בין-דורית של טראומת השואה מהדור השני לדור השלישי.
במשך חמש שנים התגוררה בארצות הברית, שם קיבלה תואר שני ותעודת יועצת התמכרויות. היא עבדה בבית חולים על גלגלים בטיפול בנפגעי נפש. עם שובה לארץ טיפלה בניצולי שואה בביתם.
עוסקת בכתיבת ביוגרפיות כסופרת צללים.
בוגרת סדנת המכניקה של הרגש בהנחיית מעין רוגל וקורס ליסודות התסריטאות בהנחיית צביקה קרצנר.
זוכת תחרות "סיפור שמתחיל בכוס תה" של מרחב טיוטות, 2019.
סיפוריה התפרסמו במספר כתבי עת, בהם מאזניים, המוסך וצריף, וכן באנתולוגיית עברית.
ספריה

"לנקות את יפו", 2014, הוצאת מטר
"בשורות טובות", 2017, הוצאת מטר
"אבקועים", 2019, הוצאת פרדס
"מתחת לעור", 2021, הוצאת עברית
"ליל הברווזים", 2024, הוצאת המקור
חיים אישיים

אפיק נשואה ואם לשני בנים.
הערות שוליים

↑  נטע הלפרין, טבע פראי בסלון: הסופרת שיצאה מהצללים, באתר ישראל היום, 10 באוקטובר 2017
| --- | --- |
בקרת זהויות :  NLI: 987007522886005171  GND: 1067433376  ISNI: 0000 0004 4603 3887  LCCN: no2015061305  VIAF: 314866563   WorldCat (עם VIAF): 314866563
ליגת הנשים היהודיות (גרמניה)

| --- | --- |
 מדינה:  גרמניה 
 מייסדים:  ברטה פפנהיים 
 תקופת הפעילות:  1904–1939 (כ־35 שנים) 
 
ליגת הנשים היהודיות בגרמניה (בגרמנית: Jüdischer Frauenbund או בראשי תיבות: JFB) נוסדה בשנת 1904 על ידי ברטה פפנהיים. פפנהיים הובילה את ה-JFB לאורך עשרים השנים הראשונות לקיומה, ונשארה פעילה בה עד מותה בשנת 1936.
צמיחה מתנועת הנשים

ה-JFB הוקמה לאחר הקמתן של אגודת הנשים האוונגליסטיות הגרמניות בשנת 1899 ואגודת הנשים הקתוליות הגרמניות בשנת 1903 כחלק מתקופת הגל הראשון של הפמיניזם. יסוד ה-JFB עיצב תנועה מובהקת שנמצאת בצומת החברה הגרמנית והמסורת היהודית. משנת 1907 היה ה-JFB חבר באיגוד הארגונים הפמיניסטיים, שהיווה ארגון גג לאגודות הנשים השונות.
מטרות ועבודה

בניגוד לאגודות גברים יהודיות רבות, ה-JFB הוקם פחות מתוך התנגדות לאנטישמיות חברתית או במטרה לעודד התבוללות, אלא כקהילה המתמקדת בתרבות היהודית ועידוד נשים לקשר עם המסורת היהודית. רבים מחברות הארגון הגיעו ממשפחות יהודיות מתבוללות יחסית שהיו מרוחקות מהמסורת, וחלקן עודדו על ידי בעליהן להסתיר עוד יותר את זהותן היהודית. חלק מהנשים הגיבו בפיתוח מנהג פמיניסטי של צדקה, או מתן הצדקה על פי ההלכה היהודית. עבודה זו הובילה להקמת המשרד המרכזי לרווחת יהודים בגרמניה (גר') (ZWSt) בשנת 1917.
ראו גם

ויצו
נעמת
הערות שוליים

↑  Dick/Sassenberg, S. 306
↑  Kaplan 1997, S. 26
1 2  Carlebach, S. 63
↑  Kaplan 1997, S. 73
↑  Kaplan 1997, S. 66
| --- | --- |
בקרת זהויות :  NLI: 987007263458305171  GND: 18791-4  LCCN: nr88004169  NKC: zmp20181005602  SUDOC: 027344924  VIAF: 156374636   WorldCat (עם VIAF): 156374636
יעקב מאיר שטרן

| --- | --- |
אין תמונה חופשית
 לידה:  1 בינואר 1952 (בן 72) ג' בטבת ה'תשי"ב שימלאו סילבאניי שברומניה
 מקום מגורים:  בני ברק
 השתייכות:  הציבור החרדי, יהדות הונגריה וחסידות ויז'ניץ
 תחומי עיסוק:  רב שכונת קהילות יעקב אב"ד קהילות יעקב
 תפקידים נוספים:  חבר בד"ץ זכרון מאיר  חבר בד"ץ ויזניץ
 רבותיו:  הרב יצחק יעקב וייס הרב שמואל הלוי ואזנר   הרב משה יהושע הגר   הרב ישראל הגר
 חיבוריו:  אמרי יעקב, משנת הסופר
 בת זוג:  העניא
 אב:  חנניה יו"ט ליפא
 אם:  גיטל
 
הרב יעקב מאיר שטרן (נולד בג' בטבת ה'תשי"ב, 1 בינואר 1952) הוא רב ופוסק חסידי, אב"ד וראש בית הוראה "בשבילי אורייתא" ורב שכונת קהילות יעקב בבני ברק,
מכהן גם כדיין בבית הדין זכרון מאיר ובבד"ץ של חסידות ויז'ניץ. הרב שטרן הוא פוסק הלכה בולט בציבור החסידי וההונגרי בבני ברק, והוא פוסק לרוב כשיטת רבו, הרב שמואל הלוי ואזנר. נחשב לבעל מומחיות מיוחדת בהלכות סת"ם.
ביוגרפיה

נולד בעיר שימלאו סילבאניי שברומניה, לחנניה יום טוב ליפא ולגיטל. נישא להעניא בת חיים גדליה רוב, חסיד ויז'ניץ.
בשנת תשל"ח (1978) הוסמך להוראה על ידי הרב יצחק יעקב וייס שאף נתן הסכמתו לספרו "משנת הסופר". הוסמך גם על ידי הרב שמואל הלוי ואזנר, והיה לתלמידו המובהק. לימים החל לשמש כחבר בבית דינו של הרב וואזנר בשכונת זכרון מאיר.
משמש בתפקידים רבים, בין היתר, רב בשכונת קהילות יעקב בבני ברק, דיין בבית הדין זכרון מאיר ובבית הדין של חסידות ויז'ניץ, ראש בית הוראה "בשבילי אורייתא" בצפון עיר בני ברק. וכן מכהן כחבר נשיאות ארגונים שונים, ביניהם דרשו, ועד הרבנים לענייני צדקה ועוד.
הוא נודע כרב מומחה בהלכות סת"ם ואף חיבר ספר בהלכות סת"ם בשם "משנת הסופר".
ספריו

אמרי יעקב, שו"ת (ה'תש"ס)
משנת הסופר, הלכות סת"ם (ה'תשנ"ב).
אמרי יעקב, על התורה.
אמרי יעקב, הלכות מלמדים (ה'תשנ"ו).
אמרי יעקב, על שולחן ערוך הרב.
אמרי יעקב, דיני ארץ ישראל (ה'תשס"ז).
אמרי יעקב, אבן העזר (ה'תשע"ב).
הערות שוליים

↑  אמרי יעקב על שולחן ערוך הרב, הסכמת הרב וייס על הספר "משנת הסופר", -תשמ"ט, בני ברק, תש"ס
↑  בית דין קהילות יעקב - מידע מלא וחוות דעת גולשים | פרשת יהדות, באתר אינדקס פרשת יהדות
↑  נתי קאליש, צפו: ר' יעקב מאיר שטרן בביקור במפעל תפילין, באתר רדיו קול חי, ‏2022-04-10
↑  כינוס אדיר לחיזוק הלכות סת"ם בראשות הגרי"מ שטרן - חדשות אונליין, באתר beitarillit-online.com, ‏2022-06-28
↑  אור לסופר | הפורום המרכזי לסופרי סתם, באתר אור לסופר | שקפים וקיפולים לספר תורה ולכל סוגי הסת"ם | האתר המרכזי לסופרי סת"ם
| --- | --- |
בקרת זהויות :  VIAF: 39255275   WorldCat (עם VIAF): 39255275
חגית בן-יעקב

בן-יעקב, 2013
בן יעקב נפגשת עם ראש ממשלת לטביה ואלדיס דומברובסקיס, 2011
חגית בן-יעקב (נולדה בשנת 1968) היא דיפלומטית ישראלית. כיהנה כשגרירת ישראל בפינלנד ואסטוניה וכן כשגרירת ישראל בלטביה וליטא.
ביוגרפיה

בן-יעקב נולדה וגדלה בבאר שבע ולמדה בתיכון מקיף ג' בעיר. שירתה בצה"ל כקצינה בחיל המודיעין. היא סיימה לימודים לתואר ראשון בהיסטוריה ולימודי המזרח התיכון ותואר שני בלימודי המזרח התיכון באוניברסיטה העברית בירושלים. לפני הצטרפותה לשירות החוץ הישראלי בשנת 1995 עבדה כמורה.
בעבודתה במשרד החוץ שירתה כדיפלומטית בשגרירות ישראל במנילה ובאנקרה ובמרכז למחקר מדיני במשרד החוץ. כמו כן כיהנה כיועצת מדינית לשר החוץ (2009–2011).
בשנים 2011–2015 כיהנה כשגרירת ישראל בלטביה וכשגרירה לא תושבת בליטא.
בשנים 2016–2018 ניהלה את המחלקה לענייני אירופה במטה לביטחון לאומי שבמשרד ראש הממשלה. לאחר מכן עבדה כמתאמת פעילות ישראל-סין באגף כלכלה במשרד החוץ.
בן-יעקב היא בוגרת התוכנית למנהלים של המכון לאסטרטגיות משא ומתן (NSI) באוניברסיטת הרווארד.
בשנים 2024-2020 כיהנה בן-יעקב בתפקיד שגרירת ישראל בפינלנד וכשגרירה לא תושבת באסטוניה.
בן-יעקב היא אם לשני ילדים.
הערות שוליים

↑  מקור: החלטה מס. 2830 של הממשלה מיום 06.02.2011, באתר משרד ראש הממשלה.
↑  אריק בנדר, ‏ועדת המינויים העליונה של משרד החוץ החליטה על מינוי מספר שגרירים חדשים, באתר מעריב אונליין, 5 ביולי 2020
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
בלט ראמבר

בלט ראמבר (באנגלית: Ballet Rambert (עד 2014 היה מוכר בשם "להקת המחול ראמבר")) היא להקת מחול בריטית מובילה. הלהקה נוצרה בראשית המאה ה-20 כלהקת בלט קלאסי, והשפיעה רבות על התפתחות המחול בממלכה המאוחדת כיום, כלהקת מחול מודרני, היא שומרת על מקומה כאחת מלהקות המחול המפורסמות ביותר בעולם. בתחילה נודעה בשם "מועדון בלט" ואחר כ"בלט ראמבר".
היסטוריה > חברים

חברים ידועי-שם בלהקה הם: פרדריק אשטון, אנטוני טיודור, דיאנה גולד (שנישאה ליהודי מנוחין), בריל גולדווין, לוסט אלדוס, כריסטופר ברוס ונורמן מוריס.
היסטוריה > מנהלים אמנותיים

המנהל האמנותי עד 2017 היה הכוריאוגרף מארק בולדווין (לשעבר רקדן בלהקה), והמנהלת הכללית היא הלן שוט. החיפוש אחר מנהל אמנותי חדש הסתיים באוקטובר 2018 עם מינויו של בנואה סוואן פופר.
ב-2005 הזמין המכון לפיזיקה אצל להקת ראמבר מחול להנצחת יובל המאה לרעיונותיו המדעיים פורצי הדרך של אלברט איינשטיין בשנת הפלאות, 1905. היצירה, לכוריאוגרפיה של מארק בולדווין, נקראה "מהירות קבועה".
ב-2009, יצאה הלהקה למסע הופעות עם "קומדיה של תמורה", למוזיקה מאת ג'וליאן אנדרסון והפקה בעיצובו של קאדר עטייה. הכוריאוגרפיה הייתה של מארק בולדווין, שאמר: "זה התחיל במשהו שסטיבן קינז, ידידי מזה כ-30 שנה, הגה. אבי אמו היה בנו של דרווין - הוא הנין. הוא גם אחיינו של ג'ון מיינארד קינז, כך שהבלרינה לידיה לופוקובה הייתה כמובן דודתו. הוא הציע, שניצור יצירה להנציח את הבנה של דרווין, 2009."
היסטוריה > בית הספר ראמבר

בית הספר לבלט ראמבר שמארי ראמבר ייסדה בשנת 1919 פשט ולבש צורה בכמה הזדמנויות מאז, ועקב התמורות והחידושים בלהקת המחול, היה זמן ששלושה בתי ספר נפרדים פעלו באותו שם. שניים מהם התמזגו עם הזמן והשלישי נסגר, וכך נשאר בית הספר הקיים כיום.
בית הספר הנוכחי שוכן במבנה בטוויקנהם, לונדון, ונוצר בשנת 2001 כחלק מן המכון להשכלה גבוהה של מערב לונדון. המכון נכלל בהמשך באוניברסיטת ברונל וב-2003 נעשה בית ספר ראמבר עצמאי מחדש והוא ידוע כיום כ"בית הספר ראמבר לבלט ולמחול מודרני". הוא מציע תארים מתואר בסיסי עד דוקטורט. תלמידי בית הספר מתקבלים ללהקות בלט חשובות ברחבי העולם. בית הספר ראמבר מסונף לקונסרבטואר למחול ודרמה. מנהלת בית הספר והמנהלת האמנותית שלו היא אמנדה בריטון.
מאמרי ביקורת

Ballet Magazine by Lynette Halewood, October 1998
Rambert Dance Company
Archive footage of Ballet Rambert dancing Gala Performance in 1959 at Jacob's Pillow
Rambert School of Ballet and Contemporary Dance
לקריאה נוספת

Marie Rambert (1972). Quicksilver: Autobiography. London: St. Martin's Press. ISBN 0-333-08942-1.
Clement Crisp (1981). Ballet Rambert: 50 Years and on. London: Ballet Rambert. p. 111. ISBN 0-9505478-1-6.
הערות שוליים

↑  ארכיב להקת המחול ראמבר
↑  [=http://genome.ch.bbc.co.uk/869161c3983e4ed59144f0b1b683e50a המופע של ברטרם בטל - BBC שתיים אנגליה - 27 בדצמבר 1977]21 בדצמבר 2016
↑  תיאטרון סדלר'ס ולס - בית המחול של לונדון
↑  [http://www.thelowry.com דברים שאפשר לעשות בלאוורי, מנצ'סטר רבתי
↑  האינדיפנדנט, "איך להקת המחול הוותיקה ביותר בבריטניה ממשיכה לשגשג בהמצאה מחדש עם התקרבה לגיל 90" 3 בינואר 2016
↑  לינדזי וינשיפ, הגרדיאן: "הבוס החדש בראמבר: ריאיון עם בנואה סוואן פופה, ,זה כמו בית מידות מפואר ואני עומד לשפץ אותו'" 12 בדצמבר 2018
↑  "בלט פוגש מדע" תא האמנויות
↑  http://www.cdd.ac.uk בית - קונסרבטואר למחול ודרמה
"בלט ראמבר מבקר במפעל למטוסים בבריטניה של מלחמת העולם השנייה: רקדנים מבלט ראמבר, ביוזמת המועצה לאמנויות של בריטניה. ארוחת צהריים בקנטינה. עובדי המפעל יושבים אל שולחנותיהם וצופים בהפקה של פטר והזאב על הבמה
ה'תר"ח

ה'תר"ח (5,608) ובקיצור תר"ח – היא שנה עברית  אשר החלה ביום א' בתשרי, אור ל-11 בספטמבר 1847, והסתיימה ביום כ"ט באלול, 27 בספטמבר 1848.
המולד של תשרי חל ביום שישי, 9 שעות ו-361 חלקים. לפיכך זו שנה מסוג זחג. היא מעוברת, ואורכה 383 ימים.
זו שנה ראשונה לשמיטה, ושנת 3 במחזור העיבור ה-296. תקופת ניסן שבשנה זו היא תחילת שנת 8 (סימנה חיהז) במחזור השמש ה-201.
שנה זו היא שנת 1,779 לחורבן הבית, ושנת 2,159 לשטרות.